3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 44235/Γ.186 της 12/18 Οκτ. 1951 Περί αυξήσεως των υπό του Ταμείου Συντάξεως Προνοίας Προσωπικού Γεωργικών Συνεταιρικών Οργανώσεων καταβαλλομένων συντάξεων. Έχοντες υπ’ όψει: 1)Τας διατάξεις του άρθρ. 2 του υπ’ αριθ. 19/1944 Νόμου. 2)Την υπ’ αριθ. 6249/51 απόφασιν της Νομισματικής Επιτροπής. 3)Την υπ’ αριθ. 3043/805 αναφοράν του Ταμείου Συντάξεων και Προνοίας Προσωπικού Γεωργικών Συνεταιρικών Οργανώσεων. 4)Τας κρατούσας οικονομικάς συνθήκας, αποφασίζομεν: Ι.Αυξάνομεν από 1ης Ιουν. 1951 τας υπό του Ταμείου Συντάξεων και Προνοίας Προσωπικού Συνεταιρικών Οργανώσεων καταβαλλομένας συντάξεις κατά 100% επί των καθοριζομένων δια της υπ’ αριθ. 50855/6499/47 Κοινής αποφάσεως ημών αδιακρίτως ποσού ενσωματουμένης εις το ποσοστόν τούτο και της χορηγηθείσης αυξήσεως δια της υπ’ αριθ. 52097/Γ.260/48/11.4.51 ημετέρας αποφάσεως. ΙΙ.Τα υπό της υπ’ αριθ. 50855/6499/47 κοινής αποφάσεως ημών προβλεπόμενα οικογενειακά επιδόματα, αυξάνομεν από της αυτής ως άνω ημερομηνίας κατά 100%. ΙΙΙ.(Της ανωτέρω αυξήσεως των συντάξεων εξαιρούνται οι κατά τας διατάξεις του Ι.Κ.Α. συνταξιοδοτούμενοι συνταξιούχοι του ως άνω Οργανισμού, ως και οι συνταξιοδοτηθέντες κατά το εδάφ. δ΄ άρθρ. 15 του Καταστατικού του δι’ οιονδήποτε λόγον πλην του της καταλήψεως υπό του ορίου ηλικίας. Η παρ. 3 έπαυσεν ισχύουσα από 1.1.1954 δυνάμει της κατωτέρω υπ’ αριθ. 54155/1953 αποφάσεως. 